Med app?en »Borgertip« kan du tippe kommunen om huller i vejen og ramponerede træer. Og så kan du følge med på app?en, og se om kommunen gør sit job og får skaderne ordnet.

Annonce

De kommunale sagsbehandlere i Aarhus Kommune kan få meget travlt i fremtiden, når århusianerne kan tippe kommunen om vejskader, væltede træer og skilte. På en ny app kan melde skader i bybilledet til kommunen, hvorefter du på app'en kan følge med i, om den pågældende medarbejder gør sit job - og for eksempel får stoppet hullet.

Borgertip, hedder Aarhus Kommunes nye app, som skal gøre det nemmere for århusianerne at komme igennem til den rette kommunale medarbejder, hvis de ser et farligt hul i vejen - eller et væltet træ i parken.

(NB: når du henter App'en skal du søge på Aarhus Borgertip)

Den nye app skal ganske enkelt gøre Aarhus pænere og mere sikker, lyder det fra afdelingen Center for Byens Anvendelse og rådmand Kritian Würtz (S), som mandag præsenterer den nye app.

Århusianerne kan tage et foto af alle »urenheder«, klikke på telefonen, og vupti bliver skaden sendt direkte til den rigtige medarbejder i Aarhus Kommune, som hurtigst muligt vil løse opgaven.

Borgertip er en app og onlineformular, hvor folk kan give Aarhus Kommune et tip om skader eller manglende vedligeholdelse i byen.

Det er dog ikke helt nyt at tippe Aarhus Kommune. Et privat initiativ, Intergraph, gav med sin egen app også århusianerne mulighed for at tippe kommunen. Det er et par år siden, og den gang bedyrede Center for Byens Anvendelse, at det ikke havde lignende planer for Aarhus.